PRITARTA

Vilniaus lopšelio-darželio ,, Vilnelė ”

 Darželio tarybos

2017-10 – 06 d.

Protokolo Nr. DT-1

PATVIRTINTA

Vilniaus lopšelio-darželio „Vilnelė“

direktoriaus 2017 -10-11 d.

 įsakymu Nr.V- 269

**VILNIAUS LOPŠELIS-DARŽELIS**

**,, VILNELĖ”**

**2017-2018 MOKSLO METŲ VEIKLOS PLANAS**

**1. Lopšelio-darželio ,, Vilnelė” savitumas**

Vilniaus lopšelis-darželis “ Vilnelė” (toliau Darželis) yra ikimokyklinio ugdymo įstaiga, pavaldi Vilniaus miesto savivaldybei Juridinis statusas – juridinis asmuo.

 Pagrindinė veiklos rūšis – ikimokyklinis ir priešmokyklinis ugdymas. Ugdymo forma – dieninė. Ugdomoji kalba – lietuvių. Darželis išlaikomas steigėjo lėšomis.

Adresas: Pergalės g. 20, Vilnius, LT-10123; telefonas: (8-5) 267 0734, (8-5) 267 5425.

Lopšelis – darželis „Vilnelė“ savo veiklą grindžia Lietuvos Respublikos Konstitucija, Lietuvos Respublikos Švietimo įstatymu, Vaiko teisių konvencija, Lietuvos Respublikos Vyriausybės nutarimais, Lietuvos Respublikos Švietimo ir mokslo ministerijos bei steigėjo norminiais teisės aktais, įstaigos nuostatais bei įstaigos metiniu veiklos planu.

**Darželio veiklos tikslas** – padėti vaikui tenkinti jo prigimtinius, kultūrinius poreikius, plėtoti dvasines, intelektines ir fizines vaiko galias, lemiančias asmenybės vystymosi ir socializacijos sėkmę, skatinti vaiko savarankiškumą, iniciatyvumą, kūrybiškumą, atskleisti ir puoselėti individualybę, ugdyti savo gebėjimais pasitikintį, stiprią motyvaciją turintį, vaiką, Lietuvos Respublikos pilietį, sudarant jam prielaidas sėkmingam tolesniam mokymuisi mokykloje.

**MISIJA -** ugdymo įstaiga, garantuojanti ugdomojo proceso kokybę, pripažįstanti individualų vaiko tobulėjimo kelią, kurianti palankią, saugumą ir aktyvumą garantuojančią vaiko ugdymo(si) aplinką.

**Darželio veiklos uždaviniai**:

* Teikti vaikams kokybišką ikimokyklinį ir priešmokyklinį ugdymą.
* Skatinti vaikų pažinimo, lavinimosi ir saviraiškos poreikius.
* Užtikrinti sveiką ir saugią ugdymo (si) aplinką, sukurti palankų psichologinį klimatą ir ugdymo (si) edukacinę erdvę, puoselėjant demokratiškus bendruomenės santykius.
* Puoselėti asmens tautinę tapatybę ir savimonę, perteikiant ugdytiniams lietuvių tautinės kultūros pagrindus, Europos ir pasaulio humanistinės kultūros vertybes.

Atsižvelgdami į tai, kad švietimas yra viena iš pagrindinių Lietuvos Respublikos Vyriausybės programos prioritetinių sričių ir Vilniaus miesto ikimokyklinio ugdymo įstaigų metodinės tarybos pasiūlymus užtikrinti kiekvieno ikimokyklinio ir priešmokyklinio amžiaus vaikų optimalią raidą, 2017-2018 mokslo metams pasiūlyti šie prioritetai:

1. Vaiko gerovės užtikrinimas ir sveikos gyvensenos įgūdžių formavimas ikimokyklinio ugdymo įstaigose.

2. Pilietinių veiklų (iniciatyvų, projektų) plėtojimas ikimokyklinio ugdymo įstaigose švenčiant Lietuvos Valstybės atkūrimo šimtmetį.

3. Pedagogų refleksija, dirbant pagal atnaujintą ikimokyklinio ugdymo programą, planavimo idėjų įgyvendinimas.

4. Ikimokyklinio ugdymo įstaigų ir bendrojo lavinimo ugdymo įstaigų, kuriose yra priešmokyklinio ugdymo grupės, lauko ugdomosios aplinkos įrengimas ir tobulinimas.

5. Smurto prevencijos programos diegimas ikimokyklinio ugdymo įstaigose.

Siekiant nuolatos tobulėti, darželis bendradarbiauja su Vilniaus miesto ikimokyklinio ugdymo įstaigomis bei įstaigų pedagogų metodiniais būreliais.

Įstaigoje teikiamos įvairios papildomo ugdymo paslaugos, tenkinančios vaikų saviraiškos poreikį. Vaikai gali lankyti šokių, keramikos, šachmatų būrelius.

Plėtojama bendruomenės informavimo sistema: informacija talpinama įstaigos internetinėje svetainėje, darželio informaciniuose stenduose, įvairios akimirkos ir dokumentai skelbiami grupių stenduose.

Sudaromos sąlygos tobulėjimui, stebint kolegių veiklas įstaigoje, už įstaigos ribų, dalinantis gerąją patirtimi.

Jauniems specialistams įsidarbinus, teikiama pagalba padedant įsilieti į įstaigos ugdymo procesą.

Įstaiga atvira tėvams, kolegoms, studentams. Jie visuomet laukiami grupėse, kasdieninėje vaikų veikloje, šventėse, sportinėse varžybose, konkursuose bei išvykose.

**2. Organizacinė struktūra, įstaigos valdymas**

Lopšelis-darželis „ Vilnelė“ yra valstybinė, bendrosios paskirties įstaiga, kurioje veikia 12 bendrojo lavinimo grupių. Įstaigoje veikiančių grupių paskirstymas pagal amžių: 2 lopšelio grupės (1,5-3 m.), 7 ikimokyklinio ugdymo grupės (3-5 m.) ir 3 priešmokyklinio ugdymo grupės (6-7 m.) Įstaigą lanko 233 vaikai. Įstaigos darbo trukmė:12 val.- 9 grupės ir 10,5 val. - 3 grupės.

**Valdymo struktūra:**

* **Lopšelio-darželio „ Vilnelė“ administracija**: direktorė Vida Smolskė (III vadybinė kategorija), direktorės pavaduotoja ugdymui Birutė Čiausovienė (III vadybinė kategorija).
* Lopšelyje-darželyje „ Vilnelė“ veikia šios savivaldos institucijos:
* Darželio taryba
* Pedagogų taryba.

**Personalas**

Lopšelyje – darželyje ,,Vilnelė” dirba 15 auklėtojų, 9 iš jų įgiję vyresniojo auklėtojos kvalifikacinę kategorija, 4 – auklėtojo kvalifikacinę kategoriją, 2 – be kategorijos ir 3 priešmokyklinio ugdymo pedagogai, iš jų 2 įgiję vyresniojo auklėtojo kvalifikacinę kategorija ir 1 įgijęs auklėtojo kvalifikacinę kategoriją. Darželyje taip pat dirba 1 meninio ugdymo pedagogas įgijęs vyresniojo muzikos mokytojos kvalifikacinę kategoriją. Kvalifikuotą pagalbą teikia: logopedas, turintis logopedo metodininko kvalifikacinę kategoriją ir soc. pedagogas, turintis socialinio pedagogo kvalifikacinę kategoriją.

* **Ugdytiniai**

Lopšelio-darželio grupės komplektuojamos vadovaujantis Vaikų priėmimo į Vilniaus miesto švietimo įstaigų ikimokyklinio ir priešmokyklinio ugdymo grupes organizavimo tvarkos aprašu parengtu, remiantis Vilniaus miesto savivaldybės tarybos 2015 m. gegužės 28 d. sprendimu Nr. 1-57.

Lopšelį – darželį „ Vilnelė“ lanko 233 vaikų. Įstaigoje veikia 12 grupių. Šiuo metu veikia: 2 lopšelio grupės - „Žirniukas“, „ Pipiras“ 7 ikimokyklinio ugdymo grupės - „ Voverytė“, „ Šaltinėlis “ „ Vyturėlis“, „ Pieštukas“, „ Riešutėlis“, „ Pagrandukas“, „ Lakštutė“, bei 3 priešmokyklinio ugdymo grupės - „Bitutė“, „ Nykštukas“ ir „Kodėlčiukas“.

**3. 2016-2017 m.m veiklos plano įgyvendinimas**

Vaikų poreikių tenkinimui ir individualių gebėjimų lavinimui Darželyje vyko papildomų būrelių užsiėmimai: šokių, šachmatų, keramikos. Vaikams, turintiems kalbos ir kalbėjimo sutrikimų, buvo teikiama logopedo, socialinio pedagogo (59 vaikams) pagalba.

Darželis dalyvavo Europos Sąjungos remiamose programose: „Pienas vaikams“ ir „Vaisių vartojimo skatinimas mokyklose“. Ugdytiniai 2017 m. balandžio-gegužės mėnesiais sėkmingai sudalyvavo respublikiniame projekte „Sodinčius“, kuriame laimėjo šiltnamį. Jį panaudojome inovatyvių ugdymo erdvių kūrimui Darželio teritorijoje, supažindinant vaikus su ekologiškų daržovių auginimu, jų priežiūra ir nauda sveikatai. Toliau įgyvendinome Darželio tęstinius projektus: „Tu ta pradžia, kuri man davė širdį“, „Sveikame kūne-sveika siela“, „Myliu aš Tėvynę-Lietuvos šalelę“, „Gamtos ir pasaulio pažinimas atrandant, rūpinantis, globojant“.

 Dalyvavome socialinių partnerių vykdomuose projektuose ir renginiuose: Naujosios Vilnios kultūros centro bibliotekos projekte „Skaitymo skatinimas“, kuris buvo vykdomas 2016/2017 m. m. (dalyvavo „Bitutės“ ir „Pagranduko“ priešmokyklinio amžiaus grupės); 2016-11-21 d. Vilniaus ikimokyklinių ugdymo įstaigų renginyje „Pasveikinkit vieni kitus“; Raseinių l/d „Liepaitė“ respublikiniame piešinių konkurse „Mano mylimiausia pasaka“ ( nuo 2016 spalio 20 d. iki 2016 gruodžio 15 d.) „Lakštutės“ gr. vaikai gavo padėkos raštus; 2017-03-15 d. ‚, Bitutės“ ir „ Kodėlčiuko“ grupių vaikai dalyvavo N. Vilnios kultūros ir laisvalaikio centre menų festivalyje „ Vieversėlis 2017”.ir pelnė apdovanojimus. 2017-03-20 d. visi Darželio vaikai dalyvavo tarptautinės iniciatyvos projekte „Apkabinkime Žemę“ su „Šokiu Žemei“, skirtu pasaulinei Žemės dienai paminėti; 2017-04-12 d. priešmokyklinių „ Bitutės“ ir „ Kodėlčiuko“ grupių vaikai dalyvavo VŠĮ „ Mes esam“ jungtiniame koncerte „ Pavasario balsais dalinkimės su visais“

 2016-2017 m.m. pagal Vilniaus apskrities Priešgaisrinės gelbėjimo valdybos 4-os komandos nurodytą grafiką vyko mūsų ugdytiniams civilinės ir priešgaisrinės saugos mokymai.

Rūpinantis ugdytinių ir darbuotojų sveikos gyvensenos įpročiais darželyje buvo įgyvendintas 2016-2017 m.m. Sveikatos priežiūros planas. Atnaujintos grupių ir lauko erdvės: pakeistas linoleumas „ Žirniuko“ grupėje, 3 grupėse pakeistos persirengimo spintelės,. įsigyti vaikiški baldeliai 3 grupėms. Atnaujintas visų grupių sporto inventorius užsiėmimams lauke (pašalinti gedimai, perdažytas). Visose smėlio dėžėse pakeistas smėlis. Nupirkta nauja patalynė 4 grupių vaikams ir rankšluosčiai.

Atliktas Darželio virtuvės kapitalinis remontas (pakeista elektros įvadai, paklota nauja grindų danga, perdažytos lubos).

2016-2017 m.m .Darželyje vyko šie renginiai:2016 Rugsėjo 1 – Rugsėjo pirmosios minėjimas.;2016 spalio 20d. rudens šventė „ Daržovių fiesta“; 2016 gruodžio 19- 21 dienomis vyko Kalėdiniai rytmečiai; 2017 sausio 6d. vyko atsisveikinimas su eglute; 2017 sausio 17d. Lopšelio – darželio kiemelyje vyko žiemos sporto šventė; 2017 vasario15d. vyko Vasario 16 osios minėjimas; 2017 Vasario 28d. „ Užgavėnės”; 2017 Kovo 2 d. darželio salėje vyko „Kaziuko mugė“; 2017 kovo 11 –osios minėjimas; 2017 kovo 21d. žinių ir gebėjimų viktorina; 2017 balandžio 19 d. parodomoji veikla „Velykos lauke“. Visuose renginiuose aktyviai dalyvavo ugdytinių tėvai ir visa Darželio bendruomenė.

Apie Darželio renginius bendruomenei nuolat buvo informuojama Darželio tinklalapyje [www.vilnele.vilnius.lm.lt](http://www.vilnele.vilnius.lm.lt).

Sunkiau sekėsi įtraukti ugdytinių tėvus į dalyvavimą vaikų ugdomajame procese, trūko lėšų lauko inventoriaus atnaujinimui. Nebuvo sukomplektuotas visas pedagoginis personalas, per mažai lėšų skirta pedagoginio personalo kvalifikacijos kėlimui.

 **2017-2018 m. m. lopšelyje-darželyje įgyvendinamos programos**:

* Lopšelio-darželio „Vilnelė“ „ Septyni žingsneliai“ Ikimokyklinio ugdymo (si) programa.
* Bendroji priešmokyklinio ugdymo ir ugdymosi programa (6-7 m. vaikams).

**4. 2017 – 2018 m.m. Darželio tarybos veiklos planas**

|  |  |  |
| --- | --- | --- |
| **Darželio tarybos veiklos uždaviniai** | **Priemonės** | **Data** |
| Skatinti darželio bendruomenės narių bendravimą ir bendradarbiavimą, siekiant pagerinti ugdymo(si) kokybę. | Lopšelio – darželio „ Vilnelė“ darbo krypčių, ugdymo proceso organizavimo tvarkos svarstymas. | 2017 m. spalio mėn. |
| Ikimokyklinio ugdymo programos „Septyni žingsneliai“ pristatymas Papildomo ugdymo organizavimo būdai ir kryptys darželyje. | 2017m. spalio mėn. |
| Lopšelio – darželio ,, Vilnelė” mokslo metų veiklos plano aptarimas. | 2017 m. spalio mėn. |
| Vaikų sveikatos stiprinimo ir apsaugos organizavimas darželyje. | Metų eigoje. |
| 2018 m. Biudžeto projekto ir planuojamų išlaidų svarstymas. | 2018 m. vasario mėn. |
| Direktoriaus veiklos bei darželio ūkinės- finansinės veiklos 2017-2018 m. aptarimas. | 2018 sausio mėn. |
| Dėl Vilniaus lopšelio – darželio „ Vilnelė“ „Darbo tvarkos taisyklių“, „Apmokėjimo sistemos aprašo“, „Lygių galimybių politikos ir jos įgyvendinimo programos“, „Darbuotojų asmens duomenų saugojimo politikos“, „Informacinių technologijų naudojimo bei darbuotojų stebėsenos ir kontrolės darbo vietoje tvarkos“. | 2018 vasario – gegužės mėn. |
| Darželio veiklos kokybės įsivertinimo aptarimas. | 2018 m. gegužės mėn. |
| 2 % pajamų mokesčio fondo paskirstymo svarstymas. | 2018 m. gegužės mėn. |
| Teikti įvairiapusę pagalbą, kuriant saugų darželio mikroklimatą, patrauklią aplinką. | Darželio tarybos veiklos ataskaita. | 2017 – 2018 m.m. |
| Klausimų ir problemų, atsiradusių ugdymo procese ar darželio bendruomenėje, atsižvelgiant į tėvų, pedagogų bei ugdytinių interesus, svarstymas. |

**5. Pedagogų tarybos veiklos planas**

|  |  |  |
| --- | --- | --- |
| **Tema**  | **Data**  | **Atsakingas asmuo** |
| Įstaigos veiklos prioritetų ikimokyklinio ir priešmokyklinio ugdymo kokybei gerinti pristatymas bei aptarimas. Pedagogų veiklos 2017 – 2018 m. m. pristatymas bei ilgalaikių ir trumpalaikių ugdomosios veiklos planų aptarimas.Ikimokyklinio ugdymo programos atnaujinimas, atsižvelgiant į „Ikimokyklinio ugdymo metodines rekomendacijas“ ir „Ikimokyklinio amžiaus vaikų pasiekimų aprašą“. | 2017 m. rugsėjo-spalio mėn. | Direktorė V. Smolskė, pavaduotoja ugdymui B. Čiausovienė, įstaigos pedagogai. |
| Edukacinių erdvių kūrimas grupėje.Edukacinių aplinkų kūrimas lauke visais metų laikais.Ikimokyklinio ir priešmokyklinio vaikų pasiekimų vertinimas (vaikų pasiekimų aprašai).Sergamumo analizė. | 2018 m. sausio-vasario mėn. | Direktorės pavaduotoja ugdymui B. Čiausovienė, įstaigos pedagogai.Sveikatos priežiūros specialistė T. Junevič |
| Ikimokyklinio ir priešmokyklinio vaikų pasiekimų vertinimas (vaikų pasiekimų aprašai).Įstaigos veiklos aptarimas. | 2018 m. balandžio- gegužės mėn. | Direktorės pavaduotoja ugdymui B. Čiausovienė, įstaigos pedagogai |

**6. Metodinės grupės pasitarimų/posėdžių planas**

|  |  |  |
| --- | --- | --- |
| **Tema** | **Data** | **Atsakingas asmuo** |
| Praktinė veikla ir darbas grupėse:* Grupių žurnalų pildymas.
* Ankstyvojo, ikimokyklinio ir priešmokyklinio amžiaus vaikų grupių ilgalaikis ugdomosios veiklos planavimas.
* Ankstyvojo, ikimokyklinio ir priešmokyklinio amžiaus vaikų grupių trumpalaikis ugdomosios veiklos planavimas.
* Ankstyvojo, ikimokyklinio ir priešmokyklinio amžiaus vaikų pasiekimų aprašų pildymas.
* Pasirengimas tėvų susirinkimams ir jų pravedimas.
 | 2017 m. rugsėjo- spalio mėn. | Direktorės pavaduotoja ugdymui B.Čiausovienė grupių auklėtojos. |
| Darbas grupėse:* Ikimokyklinio ugdymo programos atnaujinimas, atsižvelgiant į „Ikimokyklinio ugdymo metodines rekomendacijas“, bei „Ikimokyklinio amžiaus vaikų pasiekimų aprašą''.
 | 2017 m. rugsėjo- gruodžio mėn. | Direktorės pavaduotoja ugdymui B. Čiausovienė grupių auklėtojos, specialistai. |
| Grupių pedagogų veiklos pristatymas, diskusijos:* Ankstyvojo, ikimokyklinio ir priešmokyklinio amžiaus vaikų pasiekimų aprašų užpildymo aptarimas. Gautos informacijos pateikimas tėvams.
* Pedagogų atliktų tyrimų, parengtų pranešimų pristatymas.
* Veiklų (priemonių), organizuotų (taikytų) atsižvelgiant įstaigos veiklos prioritetų įgyvendinimą ugdomojoje veikloje, pristatymas, aptarimas – gerosios patirties sklaida.
 | 2018 m. sausio-gegužės mėn. | Direktorės pavaduotoja ugdymui B. Čiausovienė, grupių auklėtojos, specialistai. |

**7. Pedagoginio proceso organizavimo priežiūros planas**

|  |  |  |  |  |
| --- | --- | --- | --- | --- |
| **Eil. Nr.** | **Inspektavimo tikslas (tema)** | **Kas numatoma inspektuoti (turinys)** | **Kaip bus informuojama apie inspektavimo rezultatus** | **Reguliarumas** |
| 1. | Tėvų susirinkimai. | Pasiruošimas susirinkimui: koks jo tikslas, kokią informaciją auklėtojos teiks tėvams, kiek tėvai yra aktyvūs išsakant savo nuomonę, pasiūlymus. | Kartu su grupių auklėtojomis aptariama, kiek susirinkimas atliepė išsikeltą tikslą. | Du kartus metuose |
| 2. | Dienos ritmas darželyje. | Vaiko diena darželyje: jo priėmimas, ugdomoji veikla, poilsis, pasivaikščiojimai, laisvi žaidimai, papildomi užsiėmimai, vaiko stebėjimas, optimalus judėjimo užtikrinimas. | Aptarti pedagogų taryboje ir individualiai su pedagogais. | Kartą per ketvirtį |
| 3. | Pedagoginės veiklos planavimas. | Išankstinis pasirengimas savaitės veiklai – tikslo ir uždavinių kėlimas, atsižvelgiant į savaitės temą, individualius vaiko bei visos grupės ar kelių grupelių poreikius, netradicinių idėjų, projektinės veiklos taikymas veikloje. | Aptarti metodiniuose susirinkimuose bei individualiai su pedagogais. | Kartą per mėnesį |
| 4. | Ugdymo proceso organizavimas. | Sąlygų, stimuliuojančių aktyvią vaikų veiklą sudarymas: priemonių įvairovė ir patrauklumas, vaizdinės medžiagos parinkimas ir atitikimas vaikų gebėjimams ir amžiui, žaidybinių erdvių išdėstymas ir funkcionalumas. | Aptarti metodiniuose susirinkimuose bei individualiai su pedagogais, nuolat konsultuoti. | Kartą per savaitę |
| 5. | Ikimokyklinio amžiaus vaikų grupių veiklos organizavimas. | Plano rengimas, ugdymo metodų parinkimas. Grupės aplinkos, priemonių, žaislų atitikimas atsižvelgiant į vaikų amžių. Vaikų pasiekimų vertinimas. | Aptariama su auklėtojomis. | Du kartus per mėnesį |
| 6. | Priešmokyklinių grupių veikla. | Ugdymo veiklos planavimas, vaikų pasiekimų vertinimas - vaiko aprašo parengimas. Kaip kinta grupės aplinka, kaupiamos priemonės. |  | Du kartus per mėnesį |
| 7. | Vaikų sveikatos palaikymo ir higieninių įgūdžių formavimas. | Grupės saugumas, vaikų sergamumo priežastys, pokalbiai su tėvais, konsultacijos, aktuali informacija medicininėmis temomis, profilaktinių priemonių taikymas, judėjimo užtikrinimas. | Aptariama su auklėtojomis, auklėtojų padėjėjomis bei sveikatos priežiūros specialiste. | Nuolat |
| 8. | Muzikinės veiklos organizavimas ir stebėjimas. | Savaitės temos integravimas muzikinės veiklos metu. Šios veiklos organizavimas atsižvelgiant į vaikų amžių, supažindinimas su muzikos instrumentais, noro muzikuoti ir dainuoti skatinimas. | Aptariama su auklėtojomis ir muzikos vadove. | Kartą per mėnesį. |
| 9. | Kūno kultūros valandėlių ir mankštos organizavimas. | Savaitės temos integravimas kūno kultūros valandėlėje. Judesių koordinacijos, pusiausvyros, bendras kūno judesių lavinimas, žaidimų bei priemonių naudojimas. | Aptariama metodiniuose susirinkimuose bei kartu su pedagogais. | Kartą per mėnesį |
| 10. | Logopedo pagalbos reikalaujančių vaikų korekcinio darbo stebėjimas. | Darbas su šiais vaikais, bendradarbiavimas su šeima bei rezultato pasiekimas. | Aptariama su logopede, vaikų tėvais, „Vaiko gerovės“ komisijos bei pedagogų tarybos pasitarimuose. | Kartą per ketvirtį |
| 11. | Atvirų durų dienos organizavimas. | Šios dienos organizavimo tikslas, uždaviniai, metodai ir priemonės. | Pasitarimai metodiniuose susirinkimuose bei individualios konsultacijos. | Kartą metuose |

**8. Konsultacijų auklėtojoms planas**

|  |  |  |  |
| --- | --- | --- | --- |
| **Eil. Nr.** | **Turinys** | **Laikas** | **Atsakingas asmuo** |
| 1. | Ugdomojo proceso planavimas ir organizavimas.  | Du kartus per mėnesį | Direktorės pavaduotoja ugdymui B. Čiausovienė |
| 2. | Ankstyvojo amžiaus vaikų ugdymo organizavimas: adaptacijos sunkumai, aplinkos sąlygos ir kt. | Nuolat | Direktorės pavaduotojaugdymui B.Čiausovienė, grupės auklėtojos. |
| 3. | Ikimokyklinio amžiaus vaikų ugdymo organizavimas. | Nuolat | Direktorės pavaduotojaugdymuiB. Čiausovienė*,* grupės auklėtojos. |
| 4. | Priešmokyklinio amžiaus vaikų ugdymo organizavimas. | Nuolat | Direktorės pavaduotoja ugdymui B.Čiausovienė, grupės auklėtojos. |
| 5. | Bendravimas ir bendradarbiavimas su ugdytinių tėvais, formų ir būdų aptarimas, parinkimas, panaudojimas. | Nuolat | Direktorės pavaduotoja ugdymui B. Čiausovienė. grupės auklėtojos. |
| 6. | Įvairių informacinių šaltinių, metodinės literatūros paieška ir kaupimas. | Nuolat | Direktorės pavaduotoja ugdymui B. Čiausovienė, grupės auklėtojos. |
| 7. | Grupės aplinkos kūrimas, priemonių įvairovė ir parinkimas pagal vaikų amžių. | Nuolat | Direktorės pavaduotoja ugdymui B. Čoiausovienė, grupės auklėtojos. |
| 8. | Pasirengimas kūno kultūros ir muzikos veiklai. | Nuolat | Direktorės pavaduotoja ugdymui B. Čiausovienė, muzikos vadovė, grupės auklėtojos. |
| 9. | Vaikų kalbinių įgūdžių ugdymas. | Nuolat | Logopedė J. Naruševičienė |
| 10. | Vaikų pasiekimų aprašai. | Du kartus metuose | Direktorės pavaduotoja ugdymui B. Čiausovienė, grupės auklėtojos. |
| 11. | Vaikų sveikatos saugojimas ir stiprinimas. | Nuolat | Direktorės pavaduotoja ugdymui B. Čiausovienė, sveikatos priežiūros specialistė T. Junevič |
| 12. | Vaikų psichinės sveikatos puoselėjimas, palankaus mikroklimato įstaigoje ir grupėse kūrimas. | Nuolat | Direktorės pavaduotoja ugdymui B. Čiausovienė, grupės auklėtojos. |

**9. Sąveikos su šeima planas**

|  |  |  |  |
| --- | --- | --- | --- |
| **Eil.Nr.** | **Turinys** | **Laikas** | **Atsakingas asmuo** |
| 1. | Tėvų susirinkimai grupėse:* supažindinti tėvus su įstaigos veikla, ugdymo programomis, metodika, dienos ritmu ir kt.;
* supažindinti tėvus su metodine literatūra;
* aptarti tėvų dalyvavimo ugdymo procese galimybes;
* supažindinti tėvus su papildoma veikla darželyje.
 | Du kartus metuose ir pagal poreikį | Direktorė, direktorės pavaduotoja ugdymui, grupės auklėtojos. |
| 2. | Tėvų dalyvavimas vaikų ugdyme:* sudaryti sąlygas tėvams stebėti bei dalyvauti ugdomojoje veikloje grupėse;
* organizuoti vaikų darbelių bei šeimos kūrybinių darbelių parodas;
* kartu su tėvais rengti šventes, pramogas, vakarones;
* pateikti individualių užduočių šeimoms, siekiant ugdymo perimamumo;
* vykdyti vaikų ir šeimos anketines apklausas, tyrimus, ugdymo proceso gerinimui.
 | Visus mokslo metus | Direktorės pavaduotoja ugdymui, grupės auklėtojos. |
| 3. | Tėvų švietimas:* rengti informacinius bukletus, atmintines aktualiais vaikų ugdymo klausimais;
* pedagogų bei kitų specialistų konsultacijos tėvams;
* kartu su tėveliais vykdyti įvairius grupių bei įstaigos projektus.
 | Visus mokslo metus | Darželio administracija, grupių auklėtojos ir pagalbos vaikui specialistai. |
| 4. | Tėvų dalyvavimas darželio ir grupių renginiuose: * tėvų dalyvavimas grupių ir darželio renginiuose, pramogose ir kt.;
* tėvų idėjos ir pasiūlymai organizuojant renginius;
* įstaigos vaikų, tėvų ir pedagogų bendrų kūrybinių darbų ir parodų organizavimas;
 | Visus mokslo metus | Grupių auklėtojos, direktorė, direktorės pavaduotoja ugdymui, meninio ugdymo pedagogė, ugdytinių tėvai. |
| 5. | Tėvų dalyvavimas kasdieninėje grupių veikloje:* tėvų dalyvavimas ryto rate;
* tėvų dalyvavimas grupės projektuose;
* tėvų dalyvavimas edukacinėje veikloje;
* tėvų dalyvavimas sportinėje veikloje;
 | Visus mokslo metus | Grupių auklėtojos, direktorės pavaduotoja ugdymui. |

**10. Organizacinio pedagoginio darbo planas**

|  |  |  |
| --- | --- | --- |
| **Tema** | **Data** | **Atsakingas asmuo** |
| Rugsėjo 1-osios minėjimas. | Rugsėjis | Direktorės pavaduotoja ugdymui, meninio ugdymo pedagogė, grupių auklėtojos. |
| ,,Drakoniuko'' teatras- spektaklis ,,Kaip padėti lokiui Albinui''. | Spalis | Direktorės pavaduotoja ugdymui  |
| Spektaklis ,,Kur išvažiavo cirkas“ | Spalis | Direktorės pavaduotoja ugdymui. |
| Edukacinė pamoka „ Šaukšto šmaukšto akademija“ | Gruodis | Direktorės pavaduotoja ugdymui  |
| Įstaigos langų dekoravimas Kalėdų šventei. | Gruodis | Grupių auklėtojos. |
| Besmegenių paroda grupėse. | Gruodis | Direktorės pavaduotoja ugdymui  |
| Kalėdų šventės.  | Gruodis | Direktorės pavaduotoja ugdymui, meninio ugdymo pedagogė, grupių auklėtojos. |
| Dalyvavimas pilietinėje akcijoje ,,Atmintis gyva, nes liudija” minint Sausio 13 – ąją. | Sausis | Direktorės pavaduotoja ugdymui  |
| Vasario 16-osios minėjimas. | Vasaris | Direktorės pavaduotoja ugdymui , meninio ugdymo pedagogė, grupių auklėtojos. |
| „Vaivorykštės“ teatras | Vasaris | Direktorės pavaduotoja ugdymui. |
| Spektaklis ,,Beždžionėlės Lulu nuotykiai”. | Kovas | Direktorės pavaduotoja ugdymui  |
| Spektaklis ,,Piratų kapitonas Flintas”. | Balandis | Direktorės pavaduotoja ugdymui. |
| Šeimos šventė. | Gegužė | Direktorės pavaduotoja ugdymui meninio ugdymo pedagogė, grupių auklėtojos. |
| Vaikų gynimo dienos šventė. | Birželis | Direktorės pavaduotoja ugdymui, meninio ugdymo pedagogė, grupių auklėtojos. |

**11. Saviraiškos poreikių tenkinimo ( planuojamų renginių, projektų, pramogų, parodų ir išvykų) planas**

|  |  |  |
| --- | --- | --- |
| **Grupė** | **Data** | **Renginio/projekto/parodos/išvykos pavadinimas** |
| ,, Žirniukas” „Pipiras“(1,5-3 m.) | 2017–2018 m.m. | Ilgalaikė veikla – ,,Judrieji žaidimai – natūralus lavinimo būdas”. |
| 2018 spalis | Veikla ,,Rudenėlis atkeliavo. |
| 2018 gruodis | ,,Kalėdų šventė” – kartu su tėveliais. |
| 2018 balandis | Paroda – Žalioji palangė. |
| 2018 gegužė | ,,Šeimos šventė” – kartu su šeimos nariais. |
| Kodėlčiukas” „Pagrandukas“ „ Riešutėlis“(3 -4m.)„Voverytė“„ Pieštukas“( 4-5m.) | 2017 rugsėjis | Rugsėjo 1-osios šventė. |
| 2017 spalis | ,,Rudenėlio šventė” – kartu su tėveliais. |
| 2018 vasaris | Kalėdinė besmegenių paroda. |
| 2017 gruodis | ,,Kalėdų šventė” - kartu su tėveliais. |
| 2018 sausis | Žiemos pramoga lauke. |
| 2018 vasaris | Vasario 16-osios minėjimas kartu su tėveliais. |
| 2018 balandis | Nuotraukų paroda – ,,Aš ir mano šeima”. |
| 2018 gegužė | Ugdomoji veikla - ,,Mano augintinis”. |
| „Lakštutė”„ Vyturėlis“( 5- 6 m.) | 2017 rugsėjis  | Rugsėjo 1-osios šventė |
| 2018 balandis – 2018 spalis | Respublikinis ugdymo įstaigų edukacinis projektas ,,Saulėto oranžinio traukinio kelionė per Lietuvą”. |
| 2017 spalis | ,,Rudenėlio šventė” kartu su tėveliais. |
| 2017 spalis | Rudeninė parodėlė „Rudens kraitė“ |
| 2017–2018 m.m.  | Respublikinis sveikos gyvensenos projektas ,,Vitaminizuotas”. |
| 2017-2018 m.m. | Projektas – ,,Augu sveikas ir stiprus”. |
| 2017 gruodis | Edukaciniai kino vakarai |
| 2017 gruodis | ,,Kalėdų šventė” – kartu su tėveliais. |
| 2018 vasaris | Vasario 16-osios minėjimas kartu su tėveliais. |
| 2018 balandis | Paroda – ,,Žalioji palangė”. |
| 2018 balandis | Velykinė parodėlė. |
| 2018 gegužė | Šeimos šventė kartu su tėveliais. |
| „ Nykštukas“,,Bitutė”(6-7 m.) | 2017 rugsėjis | Rugsėjo 1-osios šventė |
| 2017-2018 m.m. | Respublikinis ikimokyklinių ugdymo įstaigų edukacinis projektas ,, Saulėto oranžinio traukinio kelionė per Lietuvą”. |
| 2017 spalis | ,,Rudenėlio šventė” – kartu su tėveliais. |
| 2017 spalis | Rudeninė parodėlė –,,Rudens kraitė”. |
| 2017 gruodis | Edukaciniai kino vakarai |
| 2017 gruodis | ,,Kalėdų šventė” – kartu su tėveliais. |
| 2018 vasaris | Vasario 16-osios minėjimas kartu su tėveliais, skirtas Lietuvos valstybės atkūrimo 100 –čiui. |
| 2018 gegužė | Išleistuvių šventė. |
| Vaikų papildomas ugdymas | 2017-2018 m.m. | Individualiems vaikų saviraiškos poreikiams tenkinti sudaryti sutartis dėl šachmatų, šokių ir keramikos būrelių. |

**12. Pedagogų atvirų veiklų planas**

|  |  |  |  |
| --- | --- | --- | --- |
| **Data** | **Pobūdis** | **Pavadinimas** | **Pedagogas** |
| 2017 spalis | Atvira veikla pedagogams | ,,Ką slepia miškas” | Ikimokyklinio ugdymo pedagogė N. Pliopienė |
| 2017 lapkritis | Atvira veikla pedagogams | ,,Garsų pasaulyje“ | Logopedė J. Naruševičienė |
| 2018 sausis | Atvira veikla pedagogams | ,,Kelionė į jausmų šalį” | Ikimokyklinio ugdymo pedagogė L. Dunovskaja  |
| 2018 vasaris.  | Atvira veikla metodinio būrelio „Vilnis“pedagogams | „Meninės išraiškos priemonės ugdomojoje veikloje“ | Ikimokyklinio ugdymo auklėtoja E. Kazilionytė |
| 2018 kovas | Atvira veikla pedagogams | ,,Varnėno inkile” | Priešmokyklinio ugdymo pedagogė R. Roguckienė |
| 2018 balandis | Atvira veikla pedagogams | ,,Spalvų pasaulyje” | Ikimokyklinio ugdymo pedagogė J. Janušaitienė |

1. **Pedagogų kvalifikacijos tobulinimo planas**

|  |  |
| --- | --- |
| **Turinys** | **Rezultatas** |
| 1. Keliant savo profesinį meistriškumą, lankyti kvalifikacinius kursus, seminarus, paskaitas. pagal pedagogų pasirinktas temas.
 | Referuoti kursų, seminarų medžiagą metodinių pasitarimų metu. |
| 1. Stiprinti ryšius su kitomis ikimokyklinio ugdymo įstaigomis.
 | Pedagogai praktiškai susipažins ir pamatys kitas aukštos kvalifikacijos pedagogų vedamas veiklas. |
| 1. Skatinti pedagogus savarankiškai domėtis naujausia pedagogine ir metodine literatūra, lankyti pagal poreikį temines paskaitas, kviestis lektorius.
 | Pristatyti medžiagą metodiniame posėdyje. |
| 1. Dalintis gerąją praktinio darbo patirtimi su kolegėmis savo įstaigoje ir už jos ribų.
 | Kels profesinį meistriškumą. |

1. **Vaiko gerovės komisijos veiklos planas 2017-2018 m. m.**

|  |  |  |  |
| --- | --- | --- | --- |
| **Eil.Nr.** | **Veikla**  | **Data** | **Atsakingas asmuo** |
| 1. | Parengti lopšelio-darželio „ Vilnelė“ Vaiko gerovės komisijos veiklos planą 2017-2018m.m. |  2017 rugsėjis | VGK pirmininkas |
| 2. | Organizuoti Vaiko gerovės komisijos posėdžius. | Esant poreikiui arba 1 kartą per du mėnesius. | VGK pirmininkas, nariai |
| 3.  | Parengti Vaiko gerovės komisijos veiklos ataskaitą. | Iki 2018 m. birželio mėn. | VGK pirmininkas |
| 4. | Rinkti ir kaupti literatūrą įvairiomis prevencinėmis temomis. | 2017-2018 m.m. | Sveikatos priežiūros specialistas, socialinė pedagogė, grupių pedagogai.  |
| 5. | Ruošti stendinę medžiagą prevencinėmis temomis pedagogams ir tėvams. | 2017-2018 m.m. | VGK pirmininkas, sveikatos priežiūros specialistas, grupių pedagogai. |
| 6. | Organizuoti ,,Gerumo dienas” darželyje, ,,Gerumo valandėles” grupėse „Savaitė be patyčių.“ | 2017-2018 m.m.  | VGK nariai, pedagogai. |
| 7. | Dalyvauti tėvų susirinkimuose. | 2017 spalis | Soc. pedagogas, logopedas. |
| 8. | Atlikti tyrimus aktualiomis prevencinėmis temomis. | 2018 vasaris | Soc. pedagogas. |
| 9. | Individualiai konsultuoti tėvus ir pedagogus aktualiomis prevencinėmis temomis. | 2017-2018 m.m. | VGK pirmininkas, nariai |
| 10. | Parengti ir patvirtinti specialiųjų ugdymosi poreikių turinčių vaikų sąrašą. | 2017 rugsėjis | VGK pirmininkas |
| 11. | Bendradarbiaujant su pedagogais ir tėvais, stebėti ir rinkti informaciją apie vaikus, turinčius ugdymosi sunkumų, vaikų gebėjimus ir savijautą grupėse. | 2017-2018 m.m. | Logopedas. |
| 12. | Užtikrinti vaikų, turinčių specialiųjų ugdymosi ypatumų, poreikių tenkinimą: teikti tėvams ir pedagogams informaciją apie vaiko psichines ir fizines galias bei jo gebėjimus atitinkančias ugdymo programas. | 2017 rugsėjis – 2018 sausis | VGK pirmininkas, nariai.. |
| 13. | Organizuoti / ar informuoti tėvus ir pedagogus apie Vilniaus miesto renginius vaikų specialiojo ugdymo bei sveikatos klausimais. | 2017-2018 m.m. | VGK pirmininkas, nariai |
| 14. | Rengti ir kaupti medžiagą apie specialiųjų poreikių vaikų ugdymą, sveikatą. | 2017-2018 m.m. | Sveikatos priežiūros specialistas, grupių pedagogai |
| 15. | Kelti specialistų ir pedagogų kvalifikaciją prevencinio darbo ir krizių valdymo klausimais. | 2017-2018 m.m. | VGK pirmininkas, soc. pedagogas, logopedas |

**15. Vaikų sveikatos stiprinimo ir apsaugos planas**

|  |  |  |  |
| --- | --- | --- | --- |
| **Eil. Nr.** | **Turinys** | **Data** | **Atsakingas asmuo** |
| 1. | Vaikų švara, higienos įgūdžiai: * tikrinti vaikų asmens švarą;
* stebėti bei ugdyti vaikų asmeninius higienos įgūdžius;
 | 2017-2018 m.m. | Sveikatos priežiūros specialistas grupių pedagogai |
| 2. | Lopšelio – darželio patalpų higieninė priežiūra, švaros palaikymo kontrolė. | 2017-2018 m.m. | Sveikatos priežiūros specialistas  |
| 3. | Priemonių nuo epidemijos, esant infekciniams susirgimams, Darželyje panaudojimas. | 2017-2018 m.m. | Sveikatos priežiūros specialistas |
| 4. | Vaikų grūdinimas:* reguliarus vaikų pasivaikščiojimas lauke;
* patalpų vėdinimo priežiūra.
 | 2017-2018 m.m. | Sveikatos priežiūros specialistas, grupių pedagogai |
| 5. | Darželyje saugi ir sveika aplinka vaikų ugdymui:* skleidžiamos žinios apie sveiką gyvenseną;
* sveikatos ugdyme diegiamos įvairios sveikatos sritys: fizinis aktyvumas, kūno kultūra, sveika mityba.
 | 2017-2018 m.m. | Sveikatos priežiūros specialistas grupių pedagogai |
| 6. | Vaikų sergamumo analizė - kasmet rengiamos vaikų sergamumo ataskaitos, analizuojami rezultatai, rengiamos ataskaitos atitinkamoms institucijoms. | 2017-2018 m.m. | Sveikatos priežiūros specialistas  |
| 7. | Darbuotojų sveikatos tikrinimo grafikas. | 2017-2018 m.m. | Sveikatos priežiūros specialistas |
| 8. |  Penkiolikos dienų valgiaraščio sudarymas. | 2017-2018 m.m. | Sveikatos priežiūros specialistas |
| 9. | Paskaitėlių vaikams organizavimas:* ,,Bakterijų tramdytojai”.
* ,,Vitaminizuotas – valgyk vaisius ir daržoves, būsi sveikas.”
* ,,Dantukų priežiūra”.
 | 2017-2018 m.m. | Sveikatos priežiūros specialistas |
| 10. | Animacinių filmukų peržiūra:* ,,Baltprausys”.
* ,,Dantukų šepetukų karalienė”.
 | 2017-2018 m.m. | Sveikatos priežiūros specialistas |

**16. Ūkinio organizacinio darbo planas**

|  |  |  |  |
| --- | --- | --- | --- |
| **Eil.Nr.** | **Turinys** | **Data** | **Atsakingas asmuo** |
| 1. | Ugdymosi aplinkos tobulinimas:* Edukacinių erdvių kūrimas grupėse ir lauke.
* Kamštinių ir magnetinių lentų įsigijimas.
* Dekoracijų koridoriui ir muzikos salei įsigijimas.
* Kanceliarinių prekių įsigijimas.
* Edukacinių erdvių grupėse papildymas įvairiomis priemonėmis.
 | 2017-2018 m.m. | Direktoriaus pavaduotojas ugdymui  |
| 2. | Darželio aplinka:* Želdinių priežiūra ir tvarkymas.
* Lauko sūpynių atnaujinimas pagal HN – 75: 2016 reikalavimus
* Smėlio dėžių tvarkymas, smėlio pakeitimas.
* Žaidimo aikštelių dažymas.
 |  2018 metai | Pavaduotojas ūkio reikalams  |
| 3. | Sanitarinių-higieninių sąlygų gerinimas ir priežiūra:* Dezinfekcijos atlikimas.
* Vėdinimo sistemos priežiūra.
* Kanalizacijos sistemos priežiūra.
* Priešgaisrinės sistemos priežiūra.
 | 2017-2018 m.m. | Pavaduotojas ūkio reikalams, Sveikatos priežiūros specialistas  |
| 4. | Einamųjų remonto darbų atlikimas* Vienos darželio grupės remontas
* Grupių virtuvėlių atnaujinimas( 5 grupių)
 | 2018 II – III ketvirtis |  Direktoriaus pavaduotojas ūkio reikalams |